Beb Mulder

Lambertus Johannes Marie (Beb) Mulder (Huzum, 18 febrewaris 1939 – Ljouwert, 30 septimber 2020) wie in Nederlânsk byldhouwer, grafysk ûntwerper en keunstskilder.

 Libben en wurk
Mulder waard berne út Grinslanner âlden oan de Nieuwe Schrans yn Huzum. Mulder syn heit wie sjef ekspedysje by Vroom en Dreesmann. Hy learde tekenjen op de legere skoalle fan byldhouwer M.B. Hoffer, learde oan de ôfdieling skilderjen oan de ambachtsskoalle en wurke dêrnei mei ûnder oaren Jan Stroosma en Auke de Vries op de dekoraasjeôfdieling fan V&D. In pear jier letter waard er selsstannich etaleur/dekorateur en besocht er de Akademy Vredeman de Vries yn de jûnsoeren. Hy joech sels les oan de Academie Voor Expressie en Communicatie. Mulder wie lid fan it Boun fan Fryske keunstners en hie in galery yn Ljouwert. Hy wurke as skilder ekspresjonistysk-abstrakt.

Mulder syn grutste wurk is Luchtspiegeling (1998), in silhûet fan kortenstiel fan de Uniastate yn Bears.Keunstwurk: Luchtspiegeling

 Wurk 
In kar:
Krússgong (1964) yn de Sint-Fransiskustsjerke yn Ljouwert
Betonplastiken (1974) oan de muorre fan earder CWI, Dr. Obe Postmastrjitte 1 yn Snits
Betonkronkel (1983) oan de Wollegaast yn Ljouwert
Twee zwanen (1994), Wiuwert
Loftspegeling (1998) oan it Stinzepaad yn Bears

 Sjoch ek 
 List fan Nederlânske byldhouwers

Kategory:Frysk byldhouwer
Kategory:Frysk keunstskilder
Kategory:Nederlânsk byldhouwer
Kategory:Nederlânsk keunstskilder
Kategory:Frysk persoan fan Nederlânsk komôf
Kategory:Persoan berne yn Huzum
Kategory:Persoan berne yn 1939